作者：姚勉
词牌/韵律：贺新郎

paragraphs: 唱彻阳关调。
伴行人、梅拂征鞍，晓霜寒峭。
金甲雕戈开玉帐，尊俎风流谈笑。
看策马、从容江表。
自是药阶苔砌客，卷经纶、且泛芙蓉沼。
襟量阔，江面小。
允文事业从容了。
要岷峨人物，后先相照。
见说君王曾有问，似此人才多少。
便咫尺、云霄清要。
四世三公毡复旧，况蜀珍、先已登廊庙。
但侧耳，听新诏。